YONG แรงต่อ 6% คาด นลท.เก็งงบ Q1 โต หลังตุนแบ็กล็อกแน่น 650 ลบ.
YONG วิ่งต่อ 6% คาดนักลงทุนเข้าซื้อเก็งผลประกอบการไตรมาส 1/66 โตเด่น หลังปัจจุบันบริษัทมีแบ็กล็อกที่รอรับรู้รายได้อยู่ราว 648 ล้านบาท
YONG วิ่งต่อ 6% คาดนักลงทุนเข้าซื้อเก็งผลประกอบการไตรมาส 1/66 โตเด่น หลังปัจจุบันบริษัทมีแบ็กล็อกที่รอรับรู้รายได้อยู่ราว 648 ล้านบาท
19 เม.ย. 2566

ผู้สื่อข่าวรายงานว่า วันนี้ (19 เม.ย.66) ราคาหุ้น บริษัท ยงคอนกรีต จำกัด (มหาชน) หรือ YONG ณ เวลา 10:11 น. อยู่ที่ระดับ 3.72 บาท บวก 0.20 บาท หรือ 5.68% สูงสุดที่ระดับ 3.88 บาท ต่ำสุดที่ระดับ 3.60 บาท ด้วยมูลค่าการซื้อขาย 119.46 ล้านบาท

โดยราคาหุ้น YONG ปรับตัวเพิ่มขึ้นต่อเนื่องจากวานนี้ คาดมาจากนักลงทุนเข้าเก็งกำไรว่าผลประกอบการในไตรมาส 1/66 จะออกมาดี หลังจากในปัจจุบันบริษัทฯมีแบ็กล็อกที่จะรับรู้เป็นรายได้ในปีนี้อยู่ราว 648 ล้านบาท
นอกจากนี้ นายสรรเพชญ ศลิษฏ์อรรถกร กรรมการผู้จัดการ และนายปฏิเวธ ศลิษฏ์อรรถกร รองกรรมการผู้จัดการสายงานบัญชีและการเงินของ YONG ร่วมนำเสนอข้อมูลบริษัทฯ ในกิจกรรมบริษัทจดทะเบียนพบผู้ลงทุน (Opportunity Day) ผ่านระบบออนไลน์ พร้อมวางเป้าหมายรายได้ปีนี้เติบโต 15% จากแนวโน้มการฟื้นตัวของผู้พัฒนาอสังหาริมทรัพย์